EkBass/fiwiki-20250220-pages-articles huggingface dataset:
Kevin Rudolf

Kevin Rudolf (s. 17. helmikuuta 1983 Manhattan, New York, New York) on yhdysvaltalainen pop rock, hip hop, rap rock -laulaja-lauluntekijä ja kitaristi. == Ura == Kevinin debyyttialbumi In the City julkaistiin marraskuussa 2008. Albumin ensimmäinen single "Let It Rock" sijoittui viiden parhaan joukkoon Yhdysvaltain, Britannian ja Australian listoilla. Singlen myyntimäärä saavutti platinarajanYhdysvalloissahttp://www.riaa.com/goldandplatinumdata.php?table=. Singlellä vieraili rap-artisti Lil Wayne. Albumin toinen single "Welcome to the World" sijoittui puolestaan sijalle 58 Billboard Hot 100 -listalla. Singlellä vieraili rap-artisti Kid Cudi. == Diskografia == ===Albumi=== Vuosi Tietoa Listasijoitukset US CAN AUS UK GER NZ 2008 In the City 94 74 — — — — "—" tarkoittaa, että albumi ei päässyt listalle Vuosi Tietoa Listasijoitukset US CAN AUS UK GER NZ 2010 To The Sky 78 — — — — — "—" tarkoittaa, että albumi ei päässyt listalle ===Singlet=== Vuosi Single Listasijoitukset Albumilta US US Pop US Adult CAN AUS UK IRL GER 2008 "Let It Rock" (feat. Lil Wayne) 5 6 15 2 3 5 4 10 In the City 2009 "Welcome to the World" (feat. Kid Cudi)[A] 58 34 — 59 42 77 35 — 2010 "Made It" (feat. Birdman, Jay Sean, Lil Wayne) 25 31 — 44 4 — — — To the Sky "You Make the Rain Fall" (feat. Flo Rida) — — — 59 — — — — "—" tarkoittaa, että single ei päässyt listalle === Lähteet === Luokka:Yhdysvaltalaiset laulajat Luokka:Yhdysvaltalaiset laulaja-lauluntekijät Luokka:Yhdysvaltalaiset musiikkituottajat Luokka:Yhdysvaltalaiset kitaristit Luokka:Vuonna 1983 syntyneet Luokka:Elävät henkilöt
Ilmari (artisti)

Ilmari (oik. Keisuke Ilmari Ogihara, , s. 17. kesäkuuta 1975 Helsinki) on japanilainen hip hop -artisti. Hänen isänsä on japanilainen ja äitinsä suomalainen. Keisuke syntyi Helsingissä, mutta asuu nykyään Tokiossa. Ilmarin ominaisuuksiin kuuluu beatboxaus. Ilmari on tunnettu Teriyaki Boyz ja Rip Slyme hip hop -yhtyeistä. Luokka:Japanilaiset hip hop -artistit Luokka:Vuonna 1975 syntyneet Luokka:Elävät henkilöt
Web of Science

Web of Science on Clarivate-yhtiön ylläpitämä tieteellisten julkaisujen haku- ja indeksointipalvelu, jolla voidaan etsiä vertaisarvioituja julkaistuja tutkimuksia. Web of Sciencen tietokannoilla seurataan yli 33 000 tieteellistä julkaisusarjaa (2017). Aineiston pohjalta julkaistaan vuosittain esimerkiksi maailman siteeratuimpien tieteilijöiden luettelo (). Hakukoneella saa myös selville mihin artikkeleihin kyseinen tutkimus viittaa ja mitkä artikkelit viittaavat siihen. Web of Science oli alkujaan Institute for Scientific Informationin (ISI), sittemmin Thomson Reutersin ja nykyään Clarivaten tuottama palvelu. Web of Science hakee tietoja lukuisista tietokannoista, joista keskeisimpiin kuuluvat Conference Proceedings Citation Index (yli 160 000 konferenssijulkaisua 1990-), Science Citation Index Expanded, Social Sciences Citation Index, Arts & Humanities Citation Index (A&HCI;), Index Chemicus, Current Chemical Reactions ja Book Citation Index. Vuodesta 2008 lähtien hakupalvelu on sisältänyt myös alueellisia viittaustietoja useasta maasta tai kielialueelta. Siten indeksointi sisältää kasvavassa määrin myös muita kuin englanninkielisten artikkelien viittauksia. Ensimmäisenä Clarivaten Web of Sciencen hakupalvelun isännöimien viitetietokantojen joukkoon liitettiin Kiinan tiedeakatemian kanssa Chinese Science Citation Databasen (CSCD) aineisto. Vuonna 2013 seurasi SciELO Citation Index, joka kattoi Brasilian, Espanjan, Portugalin, Karibian ja Etelä-Afrikan ja vielä 12 Latinalaisen Amerikan maata. Tämän jälkeen tuli Korea Citation Index (KCI) (2014), Venäjän Science Citation -indeksi (2015) ja Arabic Regional Citation Index (ARCI) vuonna 2020. Hakupalvelu on tilaajapohjainen ja tutkimuslaitokset maksavat sen käytöstä. Web of Science toimii ISI Web of Knowledge -hakukonealustalla. ==Katso myös== *Luokka:Viitatuimmat tutkijat (Highly Citeed Researchers) Clarivaten mukaan == Lähteet == ==Aiheesta muualla== * * *ISI Web of Knowledge Luokka:Julkaisutietokannat Luokka:Hakukoneet
Charles K. Kao

Charles Kuen Kao (; 4. marraskuuta 1933 Shanghai, Kiina – 23. syyskuuta 2018 Sha Tin, HongkongNobel Prize winner and Hong Kong native Charles Kao dies, 84) oli Kiinassa syntynyt brittiläis-yhdysvaltalainen fysiikan professori. Hän tutki ja kehitti valokuitujen käyttöä tiedonsiirtoon, mistä hän sai puolet vuoden 2009 fysiikan Nobelista. Toinen puoli jaettiin Willard S. Boylen ja George E. Smithin kesken. == Elämä == Kao tuli sivistyneestä ja varakkaasta perheestä Shanghain lähistöltä. Hänen isänsä opiskeli vuoden Yhdysvalloissa oikeustiedettä. Perheeseen syntyi neljä lasta, mutta vanhemmat lapset kuolivat pieninä tuhkarokkoepidemiaan. Vuonna 1948 perhe muutti Hongkongiin, missä Kao kävi koulunsa loppuun ja vuonna 1953 hän lähti Englantiin, missä hän opiskeli sähkötekniikkaa Lontoon yliopistossa. Hän suoritti 1957 tutkintonsa keskinkertaisin arvosanoin ja meni samana vuonna töihin puhelinyhtiö Standard Telephones and Cablesiin (STC), joka on telejätti ITT:n brittiläinen tytäryhtiö. Kao siirtyi 1960 ITT:n Harlow’ssa sijaitsevaan laboratorioon. Hän väitteli 1965 Lontoon yliopistossa. Vuonna 1966 Kao ja George Hockman keksivät, että jos erittäin kirkkaasta lasista tehdään ohuita säikeitä, niitä pitkin voi siirtää valoa pitkiä matkoja ilman että signaali vaimenee olemattomiin. Tulos julkaistiin samana vuonna kuuluisassa artikkelissa ”Dielectric-fibre Surface Waveguides for Optical Frequencies”. Tästä työstä Kao sai 2009 Nobelin fysiikanpalkinnon. Kao opetti Hongkongin kiinalaisessa yliopistossa kaksi jaksoa, 1970–1974 ja 1987–1996. Jälkimmäisellä jaksolla hän oli yliopiston varakansleri. Siinä välissä hän työskenteli jälleen ITT:n palveluksessa, tällä kertaa sen eri toimipisteissä Yhdysvalloissa. Kao ei enää 1996 palannut ITT:lle, jonka Yhdysvaltojen toiminnot oli myyty ranskalaiselle Alcatelille, vaan jatkoi sen sijaan hongkongilaisen yrityselämän palveluksessa. Kao tapasi tulevan vaimonsa STC:llä. Heillä on kaksi lasta. Kaolla havaittiin Alzheimerin tauti vuonna 2004. == Vaikutus == Ensimmäiset käytännön sovellukset Kaon keksinnöstä toteutettiin 1970, ja 1900-luvun loppuun mennessä huomattava osa maailman tietoliikenteestä oli siirtynyt kulkemaan valokuituja pitkin.Charles Kao Encycopedia Britannica Kun Kao sai Nobelinsa, laskettiin, että maailmassa oli yli miljardi kilometriä valokuitua. == Palkinnot ja tunnustukset == Kao on saanut lukuisia palkintoja ja arvonimiä. Hänelle on myönnetty IEEE:n Alexander Graham Bell -mitali sekä Marconin ja Kolumbuksen mitalit. Nobelin hän sai 2009. Hän on Brittiläisen imperiumin ritarikunnan komentaja (Commander of the Order of the British Empire, CBE) vuodesta 1993 ja Brittiläisen imperiumin ritarikomentaja (KBE) vuodesta 2010. Hongkongin kiinalaisen yliopiston tiloissa paljastettiin Kaon patsas vuonna 2010. == Lähteet == Luokka:Kiinalaiset fyysikot Luokka:Brittiläiset fyysikot Luokka:Yhdysvaltalaiset fyysikot Luokka:Kiinalaiset professorit Luokka:Brittiläiset professorit Luokka:Yhdysvaltalaiset professorit Luokka:Nobelin fysiikanpalkinnon saajat Luokka:Vuonna 1933 syntyneet Luokka:Vuonna 2018 kuolleet Luokka:99.5 Luonnontieteilijät, matemaatikot
Irtokelluja

Irtokelluja eli lemnidi on vedenpinnassa irrallaan kelluva vesikasvi, jolla ei ole pohjaan asti ulottuvia juuria. Irtokellujia ovat esimerkiksi limaskat (Lemna) ja kilpukka (Hydrocharis morsus-ranae). == Lähteet == * Tirri, R.; Lehtonen, J.; Lemmetyinen, R.; Pihakaski, S. & Portin, P.: Biologian sanakirja. Otava, 1993. ISBN 951-1-11390-9. *Vesikasvien elomuodot Luokka:Kasviekologia Luokka:Kasvimorfologia *
Jeff Odgers

Jeff Odgers (s. 31. toukokuuta 1969 Spy Hill, Saskatchewan, Kanada) on uransa lopettanut kanadalainen jääkiekkoilija, pelipaikaltaan oikea laitahyökkääjä. Hän pelasi NHL:ssä lähinnä tappelijan roolissa ja sai pelaamassaan 821:ssä runkosarjan ottelussa 2364 jäähyminuuttia. Tehopisteitä Odgers teki runkosarjassa 75+70=145. Odgers pelasi kaudet 1986–1990 WHL:n Brandon Wheat Kingsissa. Odgersia ei koskaan varattu NHL:ään. Hän aloitti ammattilaisuransa kaudella 1990–1991 IHL:n Kansas City Bladesissa, oltuaan ensin try-out sopimuksella Tampereen Ilveksessä mutta jäätyään ilman sopimusta. Kaudella 1991–1992 Odgers teki NHL-debyyttinsä San Jose Sharksissa. Kaudella 1995–1996 hän oli San Josen kapteeni. Neljän San Jose -kauden jälkeen Odgers siirtyi kaudeksi 1996–1997 Boston Bruinsiin, jossa pelasi kuitenkin vain yhden kauden ennen siirtymistään Colorado Avalancheen seuraavaksi kaudeksi. Kolmen Coloradon kauden jälkeen Odgers siirtyi Atlanta Thrashersiin, jossa pelasi kolme kautta ennen kuin lopetti uransa kauden 2002–2003 jälkeen. Uransa jälkeen Odgers on toiminut radiotoimittajana ja valmentanut poikansa juniorijoukkuetta. == Tilastot == 1986–87 Brandon Wheat Kings WHL 70 7 14 21 150 – – – – – 1987–88 Brandon Wheat Kings WHL 70 17 18 35 202 4 1 1 2 14 1988–89 Brandon Wheat Kings WHL 71 31 29 60 277 – – – – – 1989–90 Brandon Wheat Kings WHL 64 37 28 65 209 – – – – – 1990–91 Kansas City Blades IHL 77 12 19 31 318 – – – – – 1991–92 Kansas City Blades IHL 12 2 2 4 56 9 3 0 3 13 1991–92 San Jose Sharks NHL 61 7 4 11 217 – – – – – 1992–93 San Jose Sharks NHL 66 12 15 27 253 – – – – – 1993–94 San Jose Sharks NHL 81 13 8 21 222 11 0 0 0 11 1994–95 San Jose Sharks NHL 48 4 3 7 117 11 1 1 2 23 1995–96 San Jose Sharks NHL 78 12 4 16 192 – – – – – 1996–97 Boston Bruins NHL 80 7 8 15 197 – – – – – 1997–98 Providence Bruins AHL 4 0 0 0 31 – – – – – 1997–98 Colorado Avalanche NHL 68 5 8 13 213 6 0 0 0 25 1998–99 Colorado Avalanche NHL 75 2 3 5 259 15 1 0 1 14 1999–00 Colorado Avalanche NHL 62 1 2 3 162 4 0 0 0 0 2000–01 Atlanta Thrashers NHL 82 6 7 13 226 – – – – – 2001–02 Atlanta Thrashers NHL 46 4 4 8 135 – – – – – 2002–03 Atlanta Thrashers NHL 74 2 4 6 171 – – – – – NHL yhteensä 821 75 70 145 2364 47 2 1 3 73 == Lähteet == * * Luokka:Kanadalaiset jääkiekkoilijat Luokka:Vuonna 1969 syntyneet Luokka:Elävät henkilöt
Wise (muusikko)

Seiji Kameyama (, s. 10. elokuuta 1979), tunnetaan paremmin taiteilijanimellään Wise tai WISE on japanilainen hip hop-artisti. Hän kuuluu Rip Slyme ja Teriyaki Boyz hip hop -yhtyeisiin. Hän on kuulunut myös SONPUBin kanssa WISE'N'SONPUB -nimiseen hip hop duoon. == Diskografia == ===Albumit=== * CHILDREN OF THE SUN (2007) * LOVE QUEST (2009) ===Singlet=== * ALIVE * SHINE LIKE A STAR * Thinking of you * MIRROR * ふりむかないで == Aiheesta muualla == * Viralliset sivut Luokka:Japanilaiset hip hop -artistit Luokka:Vuonna 1979 syntyneet Luokka:Elävät henkilöt
Willard S. Boyle

Willard Sterling Boyle (19. elokuuta 1924 Amherst, Nova Scotia, Kanada – 7. toukokuuta 2011 Truro, Nova Scotia, Kanada) oli kanadalainen fysiikan professori. Hän on tutkinut ja kehittänyt esimerkiksi digitaalikameroissa käytettäviä puolijohdeantureita eli CCD-kennoja, mistä hän sai puolet vuoden 2009 fysiikan Nobelista yhdessä George E. Smithin kanssa. Toisen puolen sai valokuitujen käyttöä tutkinut Charles K. Kao. == Lähteet == == Aiheesta muualla == *Science.ca Luokka:Kanadalaiset fyysikot Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1924 syntyneet Luokka:Vuonna 2011 kuolleet
George E. Smith

George Elwood Smith (s. 10. toukokuuta 1930) on yhdysvaltalainen fyysikko. Hän on tutkinut ja kehittänyt esimerkiksi digitaalikameroissa käytettäviä puolijohdeantureita eli CCD-kennoja, mistä hän sai puolet vuoden 2009 fysiikan Nobelista yhdessä Willard S. Boylen kanssa. Toisen puolen sai valokuitujen käyttöä tutkinut Charles K. Kao. == Lähteet == Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Vuonna 1930 syntyneet Luokka:Elävät henkilöt
Janokeskus

Janokeskus on selkärankaisten väliaivojen hypotalamuksessa oleva alue, joka aistii elimistön nestetasapainotilaa. Janokeskuksessa on hermosoluja eli osmoreseptoreja, jotka reagoivat veren osmoottisen väkevyyden muutoksiin, varsinkin natriumioniväkevyyden muutoksiin. Väkevyydessä tapahtuvien muutosten mukaan janokeskus välittää aivoille janontunteen voimistumista tai vähentymistä. == Lähteet == * Tirri, R.; Lehtonen, J.; Lemmetyinen, R.; Pihakaski, S. & Portin, P. 1993: Biologian sanakirja. Helsinki: Otava. ISBN 951-1-11390-9 * Terveyskirjasto Luokka:Aivot Luokka:Metabolia
Nigo

Nigo (, oik. Tomoaki Nagao , s. 23. joulukuuta 1970) on japanilainen musiikkituottaja ja DJ. Hän on myös A Bathing Ape -vaatemerkin perustaja. Luokka:Japanilaiset hip hop -artistit Luokka:Japanilaiset DJ:t Luokka:Vuonna 1970 syntyneet Luokka:Elävät henkilöt
Haapaniemen linna

Haapaniemen linna on raunioitunut kivikartano Salon Kiskossa, Kiskon kirkonkylän eteläpuolella, Kirkkojärven itärannalla. Se on rakennettu 1500-luvulla ja on yksi rannikkoseudun vanhimmista aateliskartanoista. Linna raunioitui ison vihan aikaan 1700-luvulla ja siitä on nykyään jäljellä vain holvattu kellarikerros. Museovirasto on luokitellut kivikartanon rauniot valtakunnallisesti merkittäväksi rakennetuksi kulttuuriympäristöksi. ==Historia== Alueella on ollut asutusta viimeistään 1300-luvulla, ja varhaisimmat säilyneet merkinnät Haapaniemestä on vuodelta 1469 säilyneessä asiakirjassa. Ensimmäinen Haapaniemen nimeltä tunnettu omistaja oli Krister Frille vuodelta 1463. Suomen 1500-luvun kivikartanot, joista valtaosa sijaitsi Varsinais-Suomessa, kuuluivat mahtisuvuille, kuten Horneille, Totteille ja Flemingeille. Haapaniemi oli Henrik Klaunpoika Hornin pääkartano 1540-luvun puoliväliin asti. 1600-luvun loppupuolella kartanon omistus siirtyi Flemingeille. Linna rakennettiin ilmeisesti vuosien 1450 ja 1525 välisenä aikana. Linna rappeutui isonvihan aikana ja oli 1700-luvun lopulla rauniona. Naapuripitäjässä Pohjassa sijainnut Fiskarsin ruukki sai kartanon ja sen maat omistukseensa 1737, ja 1883 omistus siirtyi Fiskars Oy:lle. Linnan tutkimuskaivaukset tehtiin 1910-luvulla. Tutkimuksia johti Juhani Rinne. Kunnostustyöt toteutettiin 1950-1958 muinaistieteellisen toimikunnan valvonnassa Kiskon kunnan rahoituksella. Jäljellä on kellarikerros. Kiskon kirkon lähellä on ollut Horn-suvun hauta. Tarkkaa tietoa haudan hävityksestä ei ole jäänyt, mutta Helsingfors Dagblad -lehti kertoo vuonna 1871 tämän tapahtuneen ennen vuotta 1818. Lehden ilmestymiaikaan säterin silloiset omistajat olivat käyneet turhaa taistelua saadakseen takaisin kivisen hautakammion.Ett sköfladt fornminne, Helsingfors Dagblad nro 103, 19.4.1871 s. 2, 2. palsta vasemmalta ==Linna ja alueen muut rakennukset== Jäljellä olevat ulkomuurit ovat harmaakiveä ja holvit liuskekiveä, jota on saatu läheisestä Hyypiänvuoresta. Linnanraunion läheisyydessä on 1700-luvulta peräisin oleva Haapaniemen rälssisäterin puinen, mansardikattoinen päärakennus. ==Lähteet== == Aiheesta muualla == *Haapaniemen linnan kukoistuskauden omistajat, artikkeli Salon Seudun Sukututkijat ry:n kotisivuilla Luokka:Salon kartanot Luokka:Salon historia Luokka:Valtakunnallisesti merkittävät rakennetut kulttuuriympäristöt Suomessa Luokka:Kisko Luokka:Suomen 1500-luvulla rakennetut rakennukset ja rakennelmat
Mick Cocks

Mick Cocks (k. 22. joulukuuta 2009) oli australialainen kitaristi, joka muistetaan työstään hard rock -yhtyeessä Rose Tattoo. Hän toimi lisäksi muun muassa Heaven-yhtyeessä. Keväällä 2009 vahvistettiin tieto Cocksin sairastumisesta maksasyöpään.Rose Tattoo Guitarist Mick Cocks Diagnosed With Liver Cancer Heinäkuussa hänelle järjestettiin Sydneyssä hyväntekeväisyyskonsertti, jossa esiintyivät Rose Tattoo, Jimmy Barnes, You Am I, Ian Moss ja The Screaming Jets.Rockers support Rose Tattoo's Mick Cocks Cocks kuului jo Rose Tattoon alkuperäiskokoonpanoon 1970-luvulla.Australialaisen hardrock-bändin kitaristilla syöpä Hän kuoli 22. joulukuuta 2009. == Lähteet == Luokka:Australialaiset kitaristit Luokka:Syntymävuosi puuttuu Luokka:Vuonna 2009 kuolleet
Chirpy Chirpy Cheep Cheep

Chirpy Chirpy Cheep Cheep on brittiläisen purukumipopyhtye Middle of the Roadin alkukesästä 1971 julkaisema single, joka myöhemmin oli mukana kappaleen nimikkoalbumilla. Kappale oli Middle of the Roadin suurin menestys, ja se nousi usean viikon ajaksi Britannian levymyyntilistojen ykköseksi.Osborne & Rees 1995. s. 236. Kappaleen samannimisen suomenkielisen version sanoitti Vexi Salmi ja sen levyttivät Koivistolaiset. ==Lähteet== * ===Viitteet=== Luokka:Vuoden 1971 kappaleet Luokka:Vexi Salmen sanoittamat kappaleet Luokka:Suomalaiset käännöskappaleet
Muntin silta

Muntin silta on vuonna 1850 valmistunut kivinen, yksiaukkoinen holvisilta Taivassalossa. Silta sijaitsee nykyisen Kustavintien eli seututien 192 varrella. Sillan pinta-ala on 99 m² ja aukko 2 m. Muntin silta yhdisti rakentamisaikanaan vuonna 1850 saaressa sijainneen Koiviston kylän mantereen puolella olleeseen Taivassaloon yli kapean Muntinsalmen, joka on kuroutunut suurelta osin umpeen. Paikalla sijaitsi ennen kivisiltaa 1700-luvun lopulla rakennettu puusilta. Silta sulautuu hyvin ympäristöönsä, ja sen ylittämä salmi on maankohoamisen johdosta kutistunut pieneksi puroksi. Silta hyväksyttiin museosillaksi vuonna 1982, ja paikalle on pystytetty opastaulu. Silta rakennettiin pitäjän asukkaiden kustannuksella, ja se ladottiin luonnonkivistä niin sanottuna kylmämuurina. Se muistuttaa rakenteeltaan 1700-luvun holvisiltoja. Muntin silta kuuluu Saariston rengastien nähtävyyksiin, ja se kuuluu myös Museoviraston inventoimiin valtakunnallisesti merkittäviin rakennettuihin kulttuuriympäristöihin. == Lähteet == == Aiheesta muualla == Luokka:Taivassalon rakennukset ja rakennelmat Luokka:Holvisillat Luokka:Suomen tieliikenteen museosillat Luokka:Valtakunnallisesti merkittävät rakennetut kulttuuriympäristöt Suomessa Luokka:Kevyen liikenteen sillat Luokka:Suomen 1800-luvulla rakennetut rakennukset ja rakennelmat Luokka:Suomen kivisillat
Ruijanpahtahanhikki

Ruijanpaasihanhikki eli ruijanpahtahanhikki (Potentilla chamissonis, syn. P. arenosa subsp. chamissonis, P. nivea subsp. chamissonis) on pohjoinen ja arktinen ruusukasvi. Suomessa laji on harvinainen ja rauhoitettu luonnonsuojeluasetuksella.Ympäristöministeriö: Luonnonsuojeluasetuksessa rauhoitetut lajit Viitattu 6.10.2009. == Ulkonäkö ja koko == Monivuotinen ja kohenevavartinen ruijanpahtahanhikki kasvaa 10–30 cm pitkäksi. Varsi on karvainen. Lehtiruodit ovat myötä-, jäykkä- ja suorakarvaisia. Lehtilapa on kolmisorminen. Lehdykät ovat kapeahkoja, alta karvaisia ja niissä on pitkiä, suippoja laitahampaita. Kukat ovat vaaleankeltaisia ja ne kukkivat heinäkuussa.Retkeilykasvio 1998, s. 253.Laine 1997, s. 217. Ruijanpahtahanhikki muistuttaa läheisesti hieman pienempikokoista, samoilla paikoilla kasvavaa pahtahanhikkia (P. nivea). Lajien välimuodot ovat yleisiä. == Levinneisyys == Ruijanpahtahanhikin levinneisyysalue on arktinen mutta varsin laikuittainen. Lajia tavataan Fennoskandiassa, Huippuvuorilla, Grönlannissa ja Koillis-Kanadassa. Suomen lähialueilla laji on yleinen Norjassa Ruijan alueella, Petsamossa ja Kuolan niemimaalla. Suomessa ruijanpahtahanhikkia tavataan Kuusamon ja Sallan rotkolaaksoista, Enontekiöltä sekä Utsjoelta.Den virtuella floran: Lappfingerört (Potentilla nivea) Viitattu 6.10.2009. == Elinympäristö == Ruijanpahtahanhikki kasvaa pääasiassa tuntureiden ja jokilaaksojen kalkkipitoisilla kalliopengermillä ja pahdanaluslouhikoissa. Laji on kalkinsuosija. Suomessa lajin suurimpina uhkina olivat aikaisemmin lähinnä laiton keräily sekä kasvupaikkojen kuluminen. Nykyään suurin tulevaisuuden uhka suppealla alueella kasvavalle lajille on ilmaston lämpiäminen ja sen tuomat epäsuotuisat olosuhteet kasvupaikoilla.Väre 2008, s. 131. == Lähteet == * Laine, Unto: Ruijanpahtahanhikki. Teoksessa Uhanalaiset kasvimme. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 217. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Väre, Henry: Pahtahanhikit. Teoksessa Kasvit II. Toim. Piirainen, Mikko. WSOY, Porvoo 2008, s. 130–131. === Viitteet === == Aiheesta muualla == * Kasviatlas 2022: Ruijanpaasihanhikin (Potentilla arenosa subsp. chamissonis) levinneisyys Suomessa. Luokka:Sormihanhikit
Convolutriloba retrogemma

Convolutriloba retrogemma on litteä punainen mato, joka elää kivikorallien pinnalla. Madot saavat ravintoa sekä syömällä mikro-organismeja että elimistössään elävien yhteyttävien levien avulla. Siksi ne hakeutuvat mahdollisimman valoisiin paikkoihin.Brown or Planaria Flatworms - Convolutriloba retrogemma All Tropical Fish Näitä matoja on syytetty korallien tuhoamisesta, vaikka ne eivät syö varsinaista korallin kudosta, vaan korallien pinnalla eläviä rataseläimiä ja vastaavia pieneliöitä. Nämä madot kuitenkin saattavat lisääntyä hillittömästi, ja pelkällä massallaan tukahduttaa korallin. Häiriintynyt koralli ei työnnä pyyntilonkeroitaan esille, ja silloin se voi nälkiintyä hengiltä. Madot ovat myös myrkyllisiä, ja matojen joukkokuolema voi myrkyttää muita eliöitä. Akvaarioista, joissa on pelkkiä kaloja, madot voi myrkyttää, mutta korallien ja selkärangattomien joukossa se ei käy. Myrkyttömiä tapoja ovat mekaaninen poisto ja matoja syövät pedot: Pyjamahuulikala sukulaisineen, Macropharyngodon-suvun huulikalat, huumekala ja muut merikokit sekä Chelidonura varians -vapaakiduskotilo.Rust Brown Flatworm Pests Invading the Reef Aquarium Hobby: Part 2 - Flatworms, Snails & Limpets Live Aquaria == Lähteet == == Aiheesta muualla == * Määritysopas tälle ja lähilajeille Luokka:Eläinkunta
Centre national de la recherche scientifique

Centre national de la recherche scientifique (CNRS) on vuonna 1939 perustettu Ranskan valtion rahoittama tutkimusorganisaatio. Se on suurin perustutkimusta tekevä tutkimusorganisaatio Euroopassa. Vuonna 2009 organisaation seitsemässä instituutissa ja kahdessa kansallisessa instituutissa työskenteli yhteensä 33 600 työntekijää, joista 11 600 oli tutkijoita. Organisaation budjetti vuonna 2009 oli noin 3,4 miljardia euroa. CNRS:n yhdeksän instituuttia ovat: *Institut de chimie (INC) *Institut écologie et environnement (INEE) *Institut de physique (INP) *Institut national de physique nucléaire et physique des particules (IN2P3) *Institut des sciences biologiques (INSB) *Institut des sciences humaines et sociales (INSHS) *Institut des sciences mathématiques et de leurs interactions (INSMI) *Institut des sciences et technologies de l’information et de l’ingénierie (INST2I) *Institut national des sciences de l’univers (INSU) ==Lähteet== == Aiheesta muualla == Luokka:Ranskan kulttuuri- ja tiedeinstituutit Luokka:Tiedejärjestöt
Merilattanat

Merilattanat (Polycladida) on meressä elävien laakamatojen lahko. Siihen kuuluu hyvin eri näköisiä eläimiä, joista useimmat elävät meressä lähellä rantaa, usein koralliriuttojen yhteydessä. Monet merilattanalajit elävät suurempien selkärangattomien loisina, joka käyttäen isäntäeläintään ravintona tai yleisemmin hakien vain suojaa isäntäeläimen kotelosta. Useimmat merilattanalajit ovat pituudeltaan alle sentin mittaisia, mutta joukossa on muutamia jättiläislajeja, jotka kasvavat 8–10 senttiä pitkiksi. Ne ovat tyypillisesti lehden muotoisia, toisinaan liehureunaisia, ja monilla on päässään muutamia tuntosarvia tai niitä muistuttavia ulokkeita.Polycladida Wild Singapore == Lähteet == == Aiheesta muualla == * Animal Diversity Web (valokuvia ja heimoluettelo) * Encyclopedia of Life Luokka:Rhabditophora
Martina Hrašnová

Martina Hrašnová (o.s. Danišová, s. 21. maaliskuuta 1983 Bratislava, Tšekkoslovakia) on slovakialainen yleisurheilija, jonka päälaji on moukarinheitto. Hrašnová sijoittui Bydgoszczin alle 18-vuotiaiden MM- kilpailuissa 1999 moukarissa 12:nneksi, mutta karsiutui kiekonheiton loppukilpailusta. Saman vuoden Riian alle 20-vuotiaiden EM-kilpailuissa hän oli moukarissa neljäs. Santiago de Chilen junioreiden MM-kilpailuissa 2000 hän oli moukarissa viides. Lisäksi hän voitti Euroopan cupin kakkosliigan moukarikilpailun. Seuraavana vuonna hän sai samassa lajissa hopeaa junioreiden EM-kilpailuissa Grossetossa tuloksella 61,97 . Edmontonin MM-kilpailuissa hän putosi karsinnassa, mutta sai hopeaa junioreiden MM-kilpailujen moukarinheitossa Kingstonissa 2002 tuloksella 63,91. Münchenin EM-kilpailuissa hän karsiutui loppukilpailusta . Hrašnová jäi kiinni nandrolonin käytöstä 2003 ja kärsi kilpailukiellon 3. elokuuta 2003 – 2 elokuuta 2005. Vuonna 2006 hän voitti Euroopan cupin kakkosliigan kilpailun sekä moukarinheitossa että kuulantyönnössä. Göteborgin EM-kisoissa ja seuraavan vuoden Osakan MM- kilpailuissa hän putosi moukarin loppukilpailusta. Vuonna 2008 hän voitti Euroopan cupin kakkosliigan moukarikisan, sijoittui kahdeksanneksi Pekingin olympialaisissa tuloksella 71,00 ja toiseksi IAAF:n yleisurheilufinaalissa heitettyään 71,40. Seuraavana vuonna hän voitti moukarinheiton Euroopan joukkuemestaruuskilpailujen kakkosliigassa ja sai hopeaa Belgradin universiadeissa tuloksella 72,85. Berliinin MM-kilpailuissa 2009 hän sai pronssia viidennen kierroksen heitollaan 74,79. IAAF:n yleisurheilufinaalissa hän oli kolmas tuloksella 70,45. Hrašnová voitti moukarinheiton Euroopan joukkuemestaruuskilpailujen kakkosliigassa 2011. Hän sai hopeaa Helsingin EM- kilpailuissa 2012 tuloksella 73,34. Hän karsiutui loppukilpailusta Lontoon olympialaisissa 2012 ja Moskovan MM-kilpailuissa 2013, mutta voitti Euroopan joukkuemestaruuskilpailujen kolmosliigan 2013 ja kakkosliigan 2014. Zürichin EM-kilpailuissa 2014 hän sai hopeaa tuloksella 74,66. Hän sijoittui kolmanneksi saman vuoden maanosien cupissa. Hän karsiutui kuulantyönnön loppukilpailusta Prahan EM-hallikilpailuissa 2015. Moukarinheitossa hän voitti samana vuonna Euroopan joukkuemestaruuskilpailujen kolmosliigan kilpailun, mutta karsiutui loppukilpailusta Pekingin MM-kilpailuissa. Hän sijoittui 2016 Amsterdamin EM-kilpailuissa moukarinheitossa seitsemänneksi. Hän karsiutui loppukilpailusta Rio de Janeiron olympialaisissa 2016 ja Berliinin EM- kilpailuissa 2018. Hän voitti seuraavana vuonna Euroopan joukkuemestaruuskilpailujen ykkösliigan kilpailun ja oli yhdeksäs Dohan MM- kilpailuissa. Vuodelle 2021 siirretyissä Tokion olympialaisissa hän karsiutui loppukilpailusta. Hrašnová heitti moukariennätyksensä 76,90 Trnavassa 16. toukokuuta 2009. == Lähteet == Luokka:Slovakialaiset moukarinheittäjät Luokka:Dopingrikkomuksesta tuomitut slovakialaiset Luokka:Dopingrikkomuksesta tuomitut yleisurheilijat Luokka:Vuonna 1983 syntyneet Luokka:Elävät henkilöt
Tele-X

Tele-X oli pohjoismainen tietoliikennesatelliitti, joka laukaistiin avaruuteen 2. huhtikuuta 1989 Ariane 2-kantoraketilla Kourousta. Satelliitin sijainti on 5 astetta itäistä pituutta geostationaarisella radalla.Gunther's space page, Spacecraft, Communications, Sweden Sen toteutusta veti Ruotsi, mutta hanketta rahoittivat myös Suomen, Norjan, Tanskan ja Islannin posti- ja telelaitokset. Satelliitin piti tulla pohjoismaisen tietoliikenteen erääksi osaksi, mutta sen käyttö jäi vähäiseksi. Eräs syy oli, ettei Ruotsi sallinut kaupallisen ohjelman välittämistä Tele-X-satelliitilla. Kyseessä oli myös aikansa teknologiakokeilu, joihin kului myös NMT-verkon rakentaminen ja autopuhelimien kehittäminen matkapuhelimiksi. Satelliitin toteutus maksoi 160 miljoonaa euroa (ruotsalaisissa lähteissä on mainittu yksi miljardi kruunua), josta Suomen osuus oli vajaat kuusi miljoonaa euroa. Suomen osuus liittyi pelkästään maasegmentin laitteisiin, jotka rakensi Patrian edeltäjä Valmet Lentokoneteollisuus.Stephane Chenard, "The sorry tale of Tele-X", Interavia Space Markets, Volume 4, number 2, May/June 1989, s. 100–102. Satelliitti, joka rakennettiin Ruotsissa perustui Aerospatialen ja MBB:n Spacebus-300-runkoon. Sen massa oli 1300 kg. Sen toiminta-aika oli kahdeksan vuotta. Se oli kolmiakselistabiloitu satelliitti, jonka koko oli 1,7 m x 2,4 m x 2,4 m. Sen aurinkopaneli tuotti 3000 W sähkötehoa. Satelliitissa oli neljä Ku-kaistan transponderia. ==Lähteet== Luokka:Geostationaarisen kiertoradan tietoliikennesatelliitit
Värysmadot

Värysmadot (Turbellaria) on aiemmin käytössä ollut eläinluokka, joka kuului laakamatojen pääjaksoon. Se käsitti kaikki ne laakamatojen ryhmät, joihin kuului vapaasti eläviä, ei-parasiittisia lajeja. Kolme muuta laakamatoluokkaa käsittivät vain loismatoja. Nykytiedon mukaan värysmatojen luokka ei ole monofyleettinen, ja siksi sen käytöstä taksonomiassa on luovuttu. Nykyään värysmadot luetaan laakamatojen alajaksoihin Catenulida ja Rhabditophora, sekä Xenacoelomorpha-pääjakson alajaksoon Acoelomorpha. Useimmat värysmadot ovat petoja, jotka elävät merivedessä, mutta niissä on myös joitakin makeassa vedessä ja jopa kosteassa maassa eläviä lajeja. Värysmatoja tunnetaan noin kolmetuhatta lajia, jotka jaetaan kymmenkuntaan lahkoon.Campbell, A. 2001. "Turbellaria"Animal Diversity Web. == Lähteet == Luokka:Laakamadot th:พลานาเรีย
Leningrad Cowboys Go America (albumi)

Leningrad Cowboys Go America on Leningrad Cowboysin toinen albumi. Se julkaistiin vuonna 1989 levymerkillä Megamania. Se on myös Aki Kaurismäen elokuvan Leningrad Cowboys Go America soundtrack. ==Kappaleet== #L. A. Woman #Marching #Flight AY 105 #Thru the Wire #Sunday Morning #Highway #Rocky VI #Blue Swing #On the Road #That's Allright #Glamour Cowboy #No Man's Land #Born to Be Wild #Ten Lost Gringos #Mambo from Säkkijärvi #Desconsolado #Ballad of the Leningrad Cowboy #Tequila #Chasing the Light ==Muusikot== *Mato Valtonen – laulu *Sakke Järvenpää – laulu *Sakari Kuosmanen – laulu *Silu Seppälä – bassokitara *Puka Oinonen – kitara *Pekka Virtanen – kitara *Pimme Korhonen – rummut *Mauri Sumén – kosketinsoitin, hanuri == Aiheesta muualla == * Leningrad Cowboys Go America discogs.com -sivustolla Luokka:Vuoden 1989 soundtrackit Luokka:Leningrad Cowboysin albumit
Anatoli Berezovoi

Anatoli Nikolajevitš Berezovoi (; 11. huhtikuuta 1942 Enem, Krasnodarin aluepiiri, Venäjän SNT – 20. syyskuuta 2014) oli neuvostoliittolainen kosmonautti. Berezovoi valmistui upseeriksi Ilmavoimien akatemiasta ja yleni everstiksi. Hänet valittiin kosmonauttikoulutukseen 27. huhtikuuta 1970. Hän lensi Sojuz T-5 -avaruusaluksen päällikkönä. Hän siirtyi eläkkeelle 31. lokakuuta 1992 vammauduttuaan aseellisen ryöstön uhrina. Vuodet 1992–1999 hän toimi Venäjän avaruusfederaation varapuheenjohtajana. Berezovoi oli naimisissa ja perheessä oli kaksi lasta. ==Lähteet== == Aiheesta muualla == Luokka:Neuvostoliittolaiset avaruuslentäjät Luokka:Vuonna 1942 syntyneet Luokka:Vuonna 2014 kuolleet
Aleksandr Aleksandrov (kosmonautti)

Aleksandr Pavlovitš Aleksandrov (, s. 20. helmikuuta 1943) on entinen neuvostoliittolainen kosmonautti. Aleksandrov syntyi Moskovassa. Hän on kansallisuudeltaan venäläinen. Hän väitteli tekniikan tohtoriksi Moskovan Bauman-instituutista vuonna 1969 erikoistuen avaruusalusten asennonsäätöjärjestelmiin. Vuonna 1970 hän liittyi NKP:n jäseneksi. Hänet valittiin kosmonauttikoulutukseen 1. joulukuuta 1978. Hän lensi Sojuz T-9- ja Sojuz TM-3 -avaruusaluksilla. Hän vietti avaruudessa liki 310 vuorokautta. Aleksandrov erosi kosmonauttijoukoista 26. lokakuuta 1993. Hän jatkoi vastaavissa tehtävissä yrityksissä. Hän sai Neuvostoliiton sankarin arvonimen kahdesti, vuosina 1983 ja 1987. Aleksandrov on naimisissa ja perheessä on kaksi lasta. Luokka:Neuvostoliittolaiset avaruuslentäjät Luokka:Neuvostoliittolaiset kommunistit Luokka:Neuvostoliiton sankarit Luokka:Vuonna 1943 syntyneet Luokka:Elävät henkilöt
Ian Rilen

Ian Rilen (12. elokuuta 1947 Bendigo, Victoria – 30. lokakuuta 2006) oli australialainen muusikko, joka tuli tunnetuksi työstään bassokitaristina yhtyeessä Rose Tattoo. Hän oli myös lauluntekijä. Hän kuului Rose Tattoon alkuperäisjäseniin 1970-luvulla ja toimi lisäksi muun muassa Band of Lightissa. Hän kuoli virtsarakon syöpäänHe was the goodtime bad boy of Rose Tattoo samana vuonna kuin Rose Tattoo sai paikan ARIA Hall of Famessa. == Lähteet == Rilen, Ian Rilen, Ian Rilen, Ian Rilen, Ian
Gilbert von Rettig

Gilbert von Rettig (14. heinäkuuta 1928 Piikkiö - 16\. huhtikuuta 1994 Helsinki) oli suomalainen tupakkatehtailija, joka 1980-luvulla oli vuosikaudet Suomen rikkain ihminen. Hän oli perinyt omaisuutensa Rettigin tehtaiden kautta. Hänen isänsä oli vuorineuvos Hans von Rettig. Gilbert von Rettig ei halunnut elinaikanaan minkäänlaista julkisuutta. Hänestä lienee julkaistu vain yksi valokuva Partekin matrikkelissa. == Yhtiö ja perhe == Hänen lapsensa Ann Helene von Rettig, Per Cyril von Rettig, Tom Fredric von Rettig ja Hans von Rettig ovat nykyään Rettigin pääomistajia ja hallituksen jäseniä. Yhtiö on luopunut tupakka- ja juomateollisuudesta ja keskittynyt radiaattoreihin, sisäilman laadun säätölaitteisiin, kiinteistökehitykseen ja niiden vuokraukseen sekä varustamoliiketoimintaan. Viimeisistäkin Rettig-Yhtymän osakkeista Gilbert von Rettig luopui 1993. Loputkin ulkopuoliset lunastettiin pois yhtiöstä ja yhtiöjärjestyksellä määrättiin, ettei omistus tämän jälkeen lipsu kenellekään muulle kuin Gilbert von Rettigin omille jälkeläisille. Rettigin perilliset ovat hankkineet Ruotsista kolme tunturia sekä niillä sijaitsevat talviurheilukeskukset rinteineen, hotelleineen ja ravintoloineen. == Lähteet == Luokka:Suomalaiset elinkeinoelämän vaikuttajat Luokka:Vuonna 1928 syntyneet Luokka:Vuonna 1994 kuolleet
Hilary Mantel

Hilary Mary Mantel DBE (6. heinäkuuta 1952 Glossop, Derbyshire, Englanti – 22. syyskuuta 2022) oli brittiläinen kirjailija ja kriitikko. Mantel kirjoitti muistelmia, novelleja ja historiallisia romaaneja. Hän oli koulutukseltaan juristi. Nuorena naisena Mantel alkoi kärsiä tuskallisista kivuista, jotka diagnosoitiin aluksi psykiatriseksi ongelmaksi. Sairautta hoidettiin antipsykoottisilla lääkkeillä, jotka aiheuttivat Mantelille psykoottisia häiriöitä. Vasta vuosia myöhemmin kipujen aiheuttajaksi todettiin endometrioosi. Mantelin muistelmateos Giving Up the Ghost kertoo hänen nuoruudestaan sekä elämästään tuskallisen sairauden kanssa. Vuonna 2009 Mantelille myönnettiin Booker-palkinto menestysromaanista Susipalatsi (Wolf Hall). Mantel sai palkinnon toisen kerran vuonna 2012 romaanistaan Syytettyjen sali (Bring Up the Bodies), joka on Susipalatsin jatko-osa. Kolmas osa sarjaan ilmestyi vuonna 2020. ==Tuotanto== *Every Day is Mother's Day, 1985 *Vacant Possession, 1986 *Eight Months on Ghazzah Street, 1988 *Fludd, 1989 *A Place of Greater Safety, 1992 *A Change of Climate, 1994 *An Experiment in Love, 1995 *The Giant, O'Brien, 1998 *Giving Up the Ghost (A Memoir), 2003 *Learning to Talk, 2003 *Beyond Black, 2005 *Wolf Hall, 2009 *Bring up the Bodies, 2012 *The Assassination of Margaret Thatcher, 2014 *The Mirror and the Light, 2020 ===Suomennokset=== * * * * == Lähteet == Luokka:Brittiläiset kirjailijat Luokka:Booker-palkinnon saajat Luokka:Vuonna 1952 syntyneet Luokka:Vuonna 2022 kuolleet
Gladys Knight

Gladys Maria Knight (s. 28. toukokuuta 1944 Atlanta, Georgia) on yhdysvaltalainen muusikko ja näyttelijä, joka tunnetaan "soulin keisarinnana".Society of Singer's 16th Ella Awards , The Voice, Winter 2007 “Empress of Soul” Gladys Knight will be giving a special performance at Morongo Casino, Resort & Spa, November 7September 22, 2010 Hän lauloi Gladys Knight & the Pips -yhtyeessä, joka on Rock and Roll Hall of Famessa. Knight on menestynyt myös soolourallaan ja tehnyt yhteistyötä muiden artistien kanssa. Sekä hän että yhtye ovat saaneet Grammyja. Knight esitti elokuvan 007 ja lupa tappaa (1989) tunnuskappaleen. Näyttelijänä Knight on esiintynyt muun muassa 1980-luvun sarjassa Charlie & Co.. Elokuviin, joissa hän on esiintynyt, kuuluvat 20 taalaa (1993) ja Murha Hollywoodissa (2003). Hän sai Golden Globe -ehdokkuuden roolistaan elokuvassa Pipe Dreams (1976). Hänellä oli myös CableACE-ehdokkuus. Knight on aktiivinen mormoni. Hän liittyi MAP-kirkon jäseneksi vuonna 1997. Hänellä on vuodesta 1995 ollut tähti Hollywood Walk of Famella. == Diskografia sooloartistina == === Singlet === * 1978: "I'm Coming Home Again" * 1979: "Am I Too Late" * 1981: "When a Child Is Born" (Johnny Mathisin kanssa) * 1985: "That's What Friends Are For" (Dionne Warwickin, Elton Johnin ja Stevie Wonderin kanssa) * 1986: "Loving On Borrowed Time" (Bill Medleyn kanssa) * 1989: "License to Kill", "Wind Beneath My Wings" * 1990: "If I Knew Then What I Know Now" (Kenny Rogersin kanssa) * 1991: "Men" * 1991: "Meet Me in the Middle" * 1991: "Where Would I Be" * 1991: "Superwoman" (Dionne Warwickin ja Patti LaBellen kanssa) * 1994: "I Don't Want to Know" * 1994: "End of the Road" Medley: "If You Don't Know Me by Now"/"Love Don't Love Nobody" * 1995: "Next Time" * 1996: "Missing You" (Brandyn, Tamian ja Chaka Khanin kanssa) === Albumit === * 1978: Miss Gladys Knight * 1979: Gladys Knight * 1991: Good Woman * 1994: Just for You * 1998: Many Different Roads * 2001: At Last * 2005: One Voice (Saints Unified Voicesin kanssa) * 2006: A Christmas Celebration (Saints Unified Voicesin kanssa) * 2006: Before Me ==Lähteet== == Aiheesta muualla == * Viralliset sivut * * Luokka:Yhdysvaltalaiset laulajat Luokka:Yhdysvaltalaiset näyttelijät Luokka:Hollywood Walk of Fame Luokka:Vuonna 1944 syntyneet Luokka:Elävät henkilöt
Jorma Silvasti

Jorma Tapio Silvasti (s. 9. maaliskuuta 1959 Leppävirta) on suomalainen oopperalaulaja. Silvasti on opiskellut laulua Savonlinnan musiikkiopistossa (Antti Alanko), Sibelius-Akatemiassa Mikko Pasasen johdolla sekä Frankfurt am Mainissa Karl-Heinz Jariuksen oppilaana. Ennen soolouraansa hän lauloi Savonlinnan Oopperajuhlien, Suomen Kansallisoopperan ja Frankfurtin oopperan kuoroissa. Silvasti on ollut kiinnitettynä Krefeld-Mönchengladbachin oopperan ja Badenin valtionoopperan solistikuntaan Karlsruhessa. Suomen kansallisoopperan solistikuntaan hän kuului vuosina 1991–2014. Jorma Silvasti toimi Savonlinnan Oopperajuhlien taiteellisena johtajana vuodet 2014–2019. Hän on vieraillut muun mm. New Yorkin Metropolitan-oopperassa, Wienin valtionoopperassa, Lontoon ROH Govent Gardenissa, Berliinin Deutsche Operissa, sekä Bayreuthin musiikkijuhlilla. Vuosina 2009, 2014 ja 2019 Silvasti toimi kansainvälisen Mirjam Helin -laulukilpailun tuomariston puheenjohtajana. ==Levytyksiä== *Der fliegende Holländer (Wagner), 1989 *Kullervo (Sallinen), 1992 *Palatsi (Sallinen), 1995 *Der Freischütz (Weber), 1998 *Jenůfa (Janáček), 2001 *Jenůfa (Janáček), 2005 ==Lähteet== Luokka:Suomalaiset tenorit Luokka:Vuonna 1959 syntyneet Luokka:Elävät henkilöt Luokka:Savonlinnan kaupunginvaltuutetut
Brookhaven National Laboratory

Brookhaven National Laboratory (BNL) on vuonna 1947 perustettu moniohjelmallinen valtiollinen laboratorio Long Islandilla, New Yorkissa. Sitä johtaa Brookhaven Science Associates. Henkilökuntaa BNL:llä on noin 3000 ja laitoksen päärahoittajana toimii Yhdysvaltain energiaministeriö. Laitoksen tutkimusaloja ovat nanoteknologia, biotieteet, korkeaenergia-/ydinfysiikka, avaruussäteily, riippuvaisuustutkimus ja kotimaan (USA) turvallisuusratkaisut. BNL:n suurimpiin projekteihin kuuluvat mm. raskasionitörmäytin Relativistic Heavy Ion Collider, nanomateriaaleja tutkiva Center for Functional Nanomaterials ja hiukkaskiihdytin National Synchrotron Light Source. ==Alkutaipale== BNL sai alkunsa, kun vuonna 1946 yhdeksän eri yliopiston edustajat muodostivat voittoa tavoittelemattoman yhtiön perustaakseen ydinfysiikan laitoksen. Vuonna 1947 BNL:n nykyinen alue siirrettiin laitoksen perustamista valvoneelle energiaministeriön edeltäjälle Atomic Energy Commissionille, joka myös antoi laitokselle alkupääoman. BNL perustettiin edistämään perustutkimusta fysiikassa, kemiassa, biologiassa sekä atomitieteissä. ==Nobel-palkinnot== BNL:ssä tuotetusta tutkimuksesta on tullut seitsemän Nobel-palkintoa: * Chen Ning Yang ja Tsung-Dao Lee, Nobelin fysiikanpalkinto, pariteettin tutkiminen (1957) * Samuel Chao Chung Ting, Nobelin fysiikanpalkinto, ψ-hiukkasen löytö (1976) * James Watson Cronin ja Val Logsdon Fitch, Nobelin fysiikanpalkinto, mesonien tutkiminen (1980) * Leon Lederman, Melvin Schwartz ja Jack Steinberger, Nobelin fysiikanpalkinto, neutriinojen tutkiminen (1988) * Raymond Davis, Nobelin fysiikanpalkinto, kosmisten neutriinoiden tutkiminen (2002) * Roderick MacKinnon, Nobelin kemianpalkinto, kaliumionikanavien tutkiminen (2003) * Venkatraman Ramakrishnan ja Thomas A. Steitz, Nobelin kemianpalkinto, ribosomit (2009) == Lähteet == == Aiheesta muualla == Luokka:Suffolkin piirikunta (New York) Luokka:Ydintutkimuslaitokset Luokka:Yhdysvaltain energiaministeriö Luokka:Yhdysvaltain tutkimuslaitokset
Harry Holmes

Harry ”Hap” Holmes (21. helmikuuta 1888 Aurora, Ontario, Kanada – 27. kesäkuuta 1941 Fort Lauderdale, Florida, Yhdysvallat) oli kanadalainen jääkiekkomaalivahti. Hän pelasi NHL:n edeltäjäliigassa NHA:ssa vuodet 1912–1915 Toronto Blueshirtsin joukkueessa sekä NHL:ssä Toronto Arenasissa vuosina 1917–1919 ja Detroit Cougarsissa vuosina 1926–1928. Holmes voitti ammattilaisurallaan Stanley Cupin neljässä eri seurassa. Hänet nimitettiin Hockey Hall of Fameen vuonna 1972. == Lähteet == * Hap Holmes Legends of Hockeyssa * Luokka:Kanadalaiset jääkiekkomaalivahdit Luokka:Hockey Hall of Fame Luokka:Vuonna 1888 syntyneet Luokka:Vuonna 1941 kuolleet
BigDog

BigDog on nelijalkainen kuljetusrobotti, joka pystyy kantamaan 150 kg:n kuormaa ja liikkumaan epätasaisessa maastossa. Robotin kehitystyöhön ovat osallistuneet Boston Dynamics, Foster-Miller, Jet Propulsion Laboratory ja Harvardin yliopisto. BigDog painaa 110 kiloa ja on noin metrin korkuinenhttp://www.bostondynamics.com/img/BigDog_IFAC_Apr-8-2008.pdf . Sen etenemisvauhti on enimmillään noin kuusi kilometriä tunnissa ja se selviää 35 asteen noususta. Robotissa on 50 anturia ja lasergyroskooppi, joka huolehtii tasapainosta. BigDog pystyy kävelemään myös jäällä tai kivikossa, eikä se kaadu vaikka sitä potkaisee kylkeen. Robotin voimanlähteenä toimii kaksitahtinen polttomoottori. ==Lähteet== * Tieteen Kuvalehti 14/2009 * http://www.bostondynamics.com/robot_bigdog.html ===Viitteet=== ==Aiheesta muualla== * BigDog - The Most Advanced Rough-Terrain Robot on Earth * Bigdogrobotvideos.com Luokka:Robotit
Tommy Handley

Thomas "Tommy" Reginald Handley (17. tammikuuta 1892 Liverpool - 9\. tammikuuta 1949) oli englantilainen näyttelijä. Hän oli pääosassa BBC:n radiokomediassa It's That Man Again. Handley palveli ensimmäisessä maailmansodassa. Sodan jälkeen hän esiintyi varieteessa, ja ensimmäistä kertaa radiossa vuonna 1923. Itselleen räätälöidyn komediasarjan It's That Man Againin pääosassa Hadley oli syksystä 1939 alkaen. Tommy Hadley kuoli tammikuussa 1949, kolme päivää sarjan viimeiseksi jääneen jakson jälkeen. ==Lähteet== Luokka:Englantilaiset näyttelijät Luokka:Brittiläiset koomikot Luokka:Vuonna 1892 syntyneet Luokka:Vuonna 1949 kuolleet
Halcali

Halcali (ハルカリ, Harukari) on japanilainen hip hop duo. Duoon kuuluvat Halca (ハルカ, Haruka) ja Yucali (ユカリ, Yukari). Duo on kotoisin Tokion Meguro -kaupunginosasta. == Diskografia == ===Albumit=== # Albumi Julkaistu 1 ハルカリベーコン (Halcali Bacon) 3. syyskuuta 2003 2 音樂ノススメ (Ongaku no Susume; Recommended Music) 24. marraskuuta 2004 3 ハルカリミックス (Halcalimix) 16. maaliskuuta 2005 4 サイボーグ俺達 (Cyborg Oretachi; We, The Cyborgs) 18. heinäkuuta 2007 ===Singlet=== # Single Julkaistu 1 タンデム (Tandem) 8. tammikuuta 2003 2 エレクトリック先生 (Electric Sensei; Electric Teacher) 9. huhtikuuta 2003 3 ギリギリ・サーフライダー (Girigiri Surf Rider) 9. heinäkuuta 2003 4 ストロベリーチップス (Strawberry Chips) 26. marraskuuta 2003 5 マーチングマーチ (Marching March) 9. kesäkuuta 2004 6 Baby Blue! 20. lokakuuta 2004 7 Tip Taps Tip 7. joulukuuta 2005 8 Twinkle Star 22. helmikuuta 2006 9 Look 13. joulukuuta 2006 10 桃源郷 / Lights, Camera. Action! (Tougenkyou / Lights, Camera. Action!) 14. maaliskuuta 2007 11 It's Party Time! 20. kesäkuuta 2007 12 Long Kiss Good Bye 12. marraskuuta 2008 13 Re:やさしい気持ち (Re:Yasashii Kimochi) 11. helmikuuta 2009 ===DVD:t=== # DVD Julkaistu 1 春狩デーヴィーデー（仮） (HALCALI DVD (temporary title)) 24. maaliskuuta 2004 == Aiheesta muualla == * Viralliset sivut Luokka:Japanilaiset hip hop -yhtyeet Luokka:Japanilaiset pop-yhtyeet Luokka:Japanilaiset duot
Marat

Marat voi tarkoittaa muun muassa seuraavia: * Jean-Paul Marat, ranskalainen vallankumousmies * Marat Izmailov, venäläinen jalkapalloilija * Marat Safin, venäläinen tennispelaaja * Marat, neuvostoliittolainen taistelulaiva * Marat, ranskalainen 1700-luvun lopun linjalaiva * marat eli pampajänikset, marsujen heimoon kuuluva alaheimo ja suku
Heartsdales

Heartsdales oli japanilainen hip hop -yhtye, johon kuuluivat siskokset Yumi Sugiyama (杉山ユミ, Sugiyama Yumi) ja Emi Sugiyama (杉山エミ, Sugiyama Emi), jotka tunnetaan paremmin heidän taiteilijanimillään Rum ja Jewels. Yhtye toimi vuosina 2001–2006. == Taustatietoa == Emi syntyi 4. joulukuuta 1976 ja Yumi 17. joulukuuta 1981. Heillä on myös veli. Kaikki sisarukset syntyivät Tokiossa, mutta myöhemmin perhe muutti Yonkersiin, New Yorkiin, lähes heti Yumin syntymän jälkeen. Heidän isänsä työskenteli sisustusarkkitehtinä. Perhe muutti myöhemmin takaisin Japaniin, jossa Yumi meni opiskelemaan Tama Art Universityyn ja Emi Keio Universityyn. == Diskografia == ===Albumit=== # Tietoa 1\. Radioactive *Julkaistu: 20. maaliskuuta 2002 2\. Sugar Shine *Julkaistu: 25. syyskuuta 2003 3\. Super Star *Julkaistu: 2. maaliskuuta 2005 4\. Ultra Foxy *Julkaistu: 22. helmikuuta 2006 5\. The Best of Heartsdales "The Legend" *Julkaistu: 12. kesäkuuta 2006 ===Singlet=== # Single 1\. So Tell Me *Julkaistu: 19. joulukuuta 2001 2\. That's Why *Julkaistu: 6. maaliskuuta 2002 3\. Body Rock *Julkaistu: 28. elokuuta 2002 4\. Should Have What!? featuring Double *Julkaistu: 26. joulukuuta 2002 5\. Thru With You *Julkaistu: 16. huhtikuuta 2003 6\. Candy Pop feat. Soul'd Out *Julkaistu: 3. syyskuuta 2003 7\. I See You *Julkaistu: 28. heinäkuuta 2004 8\. Love & Joy *Julkaistu: 14. lokakuuta 2004 9\. Fantasy *Julkaistu: 15. joulukuuta 2004 10\. Shining *Julkaistu: 2. helmikuuta 2005 11\. Hey DJ! *Julkaistu: 27. heinäkuuta 2005 12\. Angel Eyes *Julkaistu: 12. lokakuuta 2005 13\. 冬 Gonna Love *Julkaistu: 25. tammikuuta 2006 14\. Stay/Foxy Lady *Julkaistu: 24. toukokuuta 2006 == Aiheesta muualla == * Viralliset sivut Luokka:Japanilaiset hip hop -yhtyeet Luokka:Japanilaiset pop-yhtyeet Luokka:Japanilaiset duot
Operatiivinen johtaja

Operatiivinen johtaja () on yrityksen päivittäisestä toiminnasta vastaava johtaja, joka toimii yleensä toimitusjohtajan alaisuudessa. == Lähteet == Luokka:Ammatit Luokka:Johtaminen Luokka:Seulonnan keskeiset artikkelit
Ya-Kyim

YA-KYIM (ヤキーム; yakīmu) on japanilainen R&B;/pop/hip hop-yhtye, johon kuuluvat MC Miku ja laulajat Alisa ja Yurie. == Taustatietoa == Miku, Alise ja Yurin ovat olleet ystäviä lapsuudesta asti. Vuonna 1999 he osallistuivat tanssijoina japanilaiseen B BOY PARK -tanssiryhmään. He jatkoivat esiintymistä, kunnes vuonna 2002 yhtye perustettiin. == Diskografia == ===Albumit=== * STILL ONLY ONE (2006) * Keep YA Style (2007) * Can YA Feel (2007) * Happy! Enjoy! Fresh! (2009) ===Singlet=== * Clap 'n Clap (2005) * Happy the Globe (2005) * Elec- Trick (2005) * beauty x beauty (2006) * Superstar (2007) * 20 ~twenty~ (2007) * Super☆Looper (2008) * Kimi ga Iru Dake De/Saa Ikou! (2008) * Tabun Kitto/Happy Face (love version) (2009) == Aiheesta muualla == * Virallinen sivusto Luokka:Japanilaiset pop-yhtyeet Luokka:Japanilaiset hip hop -yhtyeet
Saturnus (täsmennyssivu)

Saturnus voi tarkoittaa seuraavia: * Saturnus, antiikin jumala * Saturnus, planeetta * Saturnus, astrologinen planeetta * Saturnus, suku paksupääperhosten heimossa * Operaatio Saturnus, Neuvostoliiton hyökkäys itärintamalla talvella 1942–1943 * Saturnus, vanhuuden tuoja, osa Gustav Holstin orkesterisarjasta Planeetat Useita Nasan Saturn-kantoraketteja: * Saturn IB * Saturn I * Saturn V * Saturn INT-21 == Katso myös == * Saturnalia, antiikin Roomassa vietetty keskitalven juhla * Saturnuksen kuut on alkujaan nimetty sarjalla Saturnus I – Saturnus VII
HMS Virago

HMS Virago on ollut neljän Britannian Kuninkaallisen laivaston aluksen nimenä. * HMS Virago (1805), 12-tykkinen Confounder-luokan tykkipriki * HMS Virago (1842), puinen siipiratassluuppi * HMS Virago (1895), Quail-luokan torpedovenehävittäjä * HMS Virago (R75), V-luokan hävittäjä.